
Iepirkumu komisijas sēdes protokols Nr.3

2026.gada 1.septembrī

SĒDE NOTIEK Daugavpilī, Liepājas ielā 21, 305.kabinetā
SĒDE SĀKAS plkst. 14.30
	SĒDĒ PIEDALĀS:
Komisijas priekšsēdētājs:
Komisijas priekšsēdētāja vietnieks:
Komisijas locekli:

	
Ingrīda Nežberte – Vecākais iepirkumu speciālists
Ludmila Šeņavska – Galvenais grāmatvedis
Nadežda Gaļimska – Būvinženieris
Anželika Daņilova – Dzīvojamo māju/ īpašumu apsaimniekošanas speciālists 
Diāna Ogijenko – Iepirkumu speciālists

	PROTOKOLĒ:
SĒDĒ NEPIEDALĀS:
	Ingrīda Nežberte – Vecākais iepirkumu speciālists
Pāvels Boļšakovs – Tehniskās bāzes vadītājs


Komisijas izveidošanas pamats: iepirkumu komisija saskaņā ar 31.08.2026. rīkojumu Nr.1.3/0061.
Komisijas sēdes darba kārtība:
1. Faktiskās situācijas konstatēšana un lēmuma pieņemšana.

I. Faktiskās situācijas konstatēšana un lēmuma pieņemšana
1.1. Komisijas priekšsēdētāja I.Nežberte paziņo sēdi par atklātu, nosauc komisijas sastāvu, ziņo sēdes darba kārtību.
1.2. Pirms turpmākām darbībām un ņemot vērā to, ka iepirkuma komisijas locekļi Publisko iepirkumu likuma 25.panta trešajā daļā minēto apliecinājumu parakstīja iepirkuma komisijas izveides dienā vai vēlāk, iepirkuma komisijas priekšsēdētāja I.Nežberte aicina visus klātesošos iepirkuma komisijas locekļus mutiski apliecināt to, ka nav tādu apstākļu, kuru dēļ varētu uzskaitīt, ka iepirkuma komisijas locekļi ir ieinteresēti konkrēta pretendenta izvēlē vai darbībā vai ka viņi ir saistīti ar tiem Publisko iepirkumu likuma 25.panta pirmās vai otrās daļas izpratnē. Katrs iepirkuma komisijas loceklis mutiski apliecina, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai ka viņš ir saistīts ar tiem Publisko iepirkumu likuma 25.panta pirmās vai otrās daļas izpratnē.
1.3. Komisija 2026.gada 14.augusta atvēršanas sēdē (protokols Nr.2) EIS e-konkursu apakšsistēmā atvēra iesniegtos piedāvājumus un konstatēja, ka piedāvājumu atklātā konkursā “Daudzdzīvokļu dzīvojamās mājas Višķu ielā 14, Daugavpilī, energoefektivitātes paaugstināšana” iesnieguši 2 (divi) pretendenti par šādām cenām:
	Pretendents
	Iesniegšanas datums un laiks
	Finanšu piedāvājums

	"DEFASS-D" SIA
	13.08.2026 plkst. 16:10
	EUR 233677.64

	"Vanpro" SIA
	14.08.2026 plkst. 08:00
	EUR 233662.36


1.4. Komisijas priekšsēdētaja I.Nežberte ziņo, ka 2026.gada 1.septembrī tika saņemts Ražošanas tehniskās nodaļas projektu vadītāja Ņikitas Aleksejeva 2026.gada 31.augusta dienesta ziņojums, kurā Ņ.Aleksejevs lūdz pārtraukt atklātu konkursu “Daudzdzīvokļu dzīvojamās mājas Višķu ielā 14, Daugavpilī, energoefektivitātes paaugstināšana” sakarā ar to, ka saņemtie finanšu piedāvājumi pārsniedz paredzamo līgumcenu, kā arī dzīvokļu īpašnieku finansiālās spējas būvdarbu apmaksai pie plānotā līdzfinansējuma.
1.5. Sakarā ar iepriekš minēto, komisijas priekšsēdētāja I.Nežberte rosina komisijas locekļus balsot par iepirkuma pārtraukšanu.
1.6. Ņemot vērā iepriekš minēto un pamatojoties uz Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 230.punktu, iepirkumu komisija vienbalsīgi nolemj:
1.6.1. pārtraukt atklātu konkursu “Daudzdzīvokļu dzīvojamās mājas Višķu ielā 14, Daugavpilī, energoefektivitātes paaugstināšana”, identifikācijas Nr. SIA DDzKSU 2026/056K_ALTUM, sakarā ar to, ka saņemtie finanšu piedāvājumi pārsniedz paredzamo līgumcenu, kā arī dzīvokļu īpašnieku finansiālās spējas būvdarbu apmaksai pie plānotā līdzfinansējuma;
1.6.2. Publisko iepirkumu likumā noteiktajā termiņā publicēt paziņojumu par iepirkuma pārtraukšanu Iepirkuma uzraudzības biroja mājaslapā www.iub.gov.lv un Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā;
1.6.3. uzdot protokolētājai I.Nežbertei sagatavot informatīvas vēstules pretendentiem.
Balsojums: 5 balsis "par", "pret" – nav.

SĒDE BEIDZAS plkst. 15.30.

Komisijas priekšsēdētājs 	PARAKSTS	I.Nežberte

Komisijas priekšsēdētāja vietnieks	PARAKSTS	L.Šeņavska

Komisijas locekļi	PARAKSTS	N.Gaļimska
		
	PARAKSTS	A.Daņilova

	PARAKSTS	D.Ogijenko
	
Protokolē	PARAKSTS	I.Nežberte



